CELEX: 62019CN0515
Language: lt
Date: 2019-07-08 00:00:00
Title: Byla C-515/19: 2019 m. liepos 8 d. Conseil d'État (Prancūzija) pateiktas prašymas priimti prejudicinį sprendimą byloje Eutelsat SA/Autorité de régulation des communications électroniques et des postes, Inmarsat Ventures Ltd

2019 9 2   
            
            
               LT
            
            
               Europos Sąjungos oficialusis leidinys
            
            
               C 295/11
            
         
      2019 m. liepos 8 d. Conseil d'État (Prancūzija) pateiktas prašymas priimti prejudicinį sprendimą byloje Eutelsat SA/Autorité de régulation des communications électroniques et des postes, Inmarsat Ventures Ltd
      (Byla C-515/19)
      (2019/C 295/15)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      Conseil d'État
      
         Šalys pagrindinėje byloje
      
      
         Ieškovė: Eutelsat SA
      
         Atsakovės: Autorité de régulation des communications électroniques et des postes, Inmarsat Ventures Ltd
      
      
         Kitos proceso šalys: Viasat Inc ir Viasat UK Ltd
      
      
         Prejudiciniai klausimai
      
      
                  1.
               
               
                  Pagal kokius teisinius kriterijus galima nustatyti judriąją antžeminę stotį, kaip ji suprantama pagal 2008 m. birželio 30 d. Europos Parlamento ir Tarybos sprendimą Nr. 626/2008/EB (1)? Ar šis sprendimas turi būti suprantamas taip, kad juo reikalaujama, jog judrioji antžeminė stotis, kuri palaiko ryšį su papildomu antžeminiu komponentu, galėtų be atskiros įrangos palaikyti ryšį ir su palydovu? Jei būtų atsakyta teigiamai, kaip turi būti vertinama vientisa įranga?
               
            
                  2.
               
               
                  Ar to paties sprendimo 2 straipsnio 2 dalies nuostatos turi būti aiškinamos taip, kad judriojo palydovinio ryšio sistema pirmiausia turi būti grindžiama palydovo komponentais, ar vadovaujantis šiomis nuostatomis galima konstatuoti, kad palydovo ir antžeminiai komponentai nedaro atitinkamo svarbaus poveikio, įskaitant konfigūraciją, kai palydovo komponentas naudingas tik tuomet, kai negali būti užtikrintas ryšys su antžeminiais komponentais? Ar papildomi antžeminiai komponentai gali būti įtaisyti taip, kad aprėptų visą Europos Sąjungos teritoriją, nes kosminės stotys neleidžia užtikrinti reikiamos kokybės ryšio nė viename taške, kaip tai suprantama pagal to paties straipsnio 2 dalies b punktą?
               
            
                  3.
               
               
                  Ar valstybių narių kompetentingos institucijos turi atsisakyti suteikti leidimus naudoti papildomus antžeminius komponentus, jeigu paaiškėtų, kad pagal šio sprendimo II antraštinę dalį atrinktas operatorius neįvykdė 7 straipsnio 2 dalyje nustatytų įsipareigojimų iki 4 straipsnio 1 dalies c punkto ii papunktyje nurodyto galutinio termino aprėpti teritoriją? Ar, jeigu atsakymas būtų neigiamas, jos gali atsisakyti suteikti tokius leidimus?
               
            
         (1)  2008 m. birželio 30 d. Europos Parlamento ir Tarybos sprendimas Nr. 626/2008/EB dėl sistemų, kuriomis teikiamos judriojo palydovinio ryšio paslaugos (MSS), atrankos ir leidimų išdavimo (OL L 172, 2008, p. 15).